ສົບທີ່ຖືກພົບເຫັນ ໃນແມ່ນໍ້າຄົງຄາ ຢູ່ ອິນເດຍ ກໍ່ໃຫ້ມີຄຳຖາມ ກ່ຽວກັບ ການຕາຍຍ້ອນ COVID-19
ບັນດາເຈົ້າໜ້າທີ່ໄດ້ທຳການສັນນະສູດສົບ ແຕ່ບໍ່ສາມາດຢືນຢັນສາເຫດ ຂອງການຕາຍ ເພາະວ່າສົບໄດ້ເປື່ອຍແລ້ວ. 
ບັນດາເຈົ້າໜ້າທີ່ໃນ ອິນເດຍ ໄດ້ກ່າວໃນວັນອັງຄານວານນີ້ວ່າ ເຂົາເຈົ້າຍັງບໍ່ໄດ້ພິຈາລະນາສາ ເຫດການເສຍຊີວິດຂອງ 12 ຄົນ ທີ່ຖືກພົບເຫັນໃນແມ່ນໍ້າຄົງຄາ ບັນດາເຈົ້າໜ້າທີ່ໃນລັດ ບີຮາ ໄດ້ກ່າວວ່າ 71 ສົບ ໄດ້ຖືກກອບກູ້ຂຶ້ນມາໃນວັນຈັນທີ່ຜ່ານມາ, ໃນຂະນະທີ່ເຈົ້າໜ້າທີ່ໃນລັດ ອຸດຕາ ປຣາເດສ ທີ່ຢູ່ ໃກ້ຄຽງໄດ້ກ່າວວ່າປະມານ 100 ສົບໄດ້ຖືກພົບເຫັນ, ແລະ ຈຳນວນນຶ່ງໃນວັນອັງຄານວານນີ້ ຮູບພາບຂອງສົບທີ່ລອຍຢູ່ໃນແມ່ນໍ້າໄດ້ກໍ່ໃຫ້ເກີດຄວາມໂມໂຫ ແລະ ຄວາມສົງໄສວ່າເຂົາເຈົ້າໄດ້ເສຍຊີວິດຍ້ອນ COVID-19, ເຊິ່ງກຳລັງເພີ່ມຂຶ້ນໃນທົ່ວປະເທດທີ່ຕັ້ງຢູ່ໃນເອເຊຍໃຕ້ນັ້ນໃນອັດ ຕາທີ່ໄວກວ່າບ່ອນອື່ນໆໃນໂລກ ບັນດາຜູ້ຊ່ຽວຊານດ້ານການແພດບາງຄົນໄດ້ສະແດງຄວາມເປັນຫ່ວງວ່າ ໄວຣັສໂຄໂຣນາ ຈະສາ ມາດແຜ່ລາມຜ່ານນໍ້າທີ່ປົນເປື້ອນນັ້ນ ດຣ ໂມຊິນ ວາລີ ໄດ້ກ່າວວ່າ “ເຖິງແມ່ນວ່າຈະບໍ່ມີການຄົ້ນຄວ້າໃນທົ່ວໂລກ ກ່ຽວກັບ ວິທີທີ່ໄວຣັສອາດແຜ່ລາມຜ່ານສົບຄົນຕາຍໃນນໍ້າກໍຕາມ, ຂ້າພະເຈົ້າເຊື່ອຢ່າງແຮງວ່າ ນໍ້າດັ່ງກ່າວແມ່ນເປິເປື້ອນໃນເວລານີ້ ມັນບໍ່ຄຸ້ມທີ່ຈະດື່ມອີກຕໍ່ໄປ ແລະ ເວລາທີ່ສົບພວກນີ້ເໜົ່າ, ມັນກໍຈະອັນຕະລາຍຍິ່ງກວ່າເກົ່າ ” ບັນດາເຈົ້າໜ້າທີ່ໄດ້ທຳການສັນນະສູດສົບ ແຕ່ບໍ່ສາມາດຢືນຢັນສາເຫດຂອງການຕາຍ ເພາະວ່າສົບໄດ້ເປື່ອຍແລ້ວ ອິນເດຍ ມີກໍລະນີໄວຣັສໂຄຣນາໃໝ່ເກືອບ 330,000 ກໍລະນີ ແລະ ການຕາຍທີ່ກ່ຽວຂ້ອງກັນ 3,867 ຄົນ ໃນວັນອັງຄານວານນີ້, ອີງຕາມມະຫາວິທະຍາໄລ ຈອນສ໌ ຮັອບກິນສ໌ ອິນເດຍ ມີຕົວເລກຂອງກໍລະນີທີ່ຖືກຢືນຢັນສູງທີ່ສຸດເປັນອັນດັບສອງໃນໂລກ ເກືອບ 23 ລ້ານກໍລະນີ ແລະ ມີຜູ້ເສຍຊີວິດສູງສຸດເປັນອັນດັບສາມ ເກືອບ 250,000 ຄົນ, ແນວໃດກໍຕາມ ບັນດານັກຊ່ຽວຊານເວົ້າ ວ່າຕົວເລກທີ່ແທ້ຈິງແມ່ນເກືອບແນ່ນອນວ່າສູງກວ່ານັ້ນຫຼາຍ ການເພີ່ມຂຶ້ນທີ່ວ່ານັ້ນໄດ້ກໍ່ໃຫ້ນາຍົກລັດຖະມົນຕີ ນາເຣັນດຣາ ໂມດີ ບໍ່ໄດ້ເດີນທາງໄປປະເທດ ອັງກິດ ສຳລັບກອງປະຊຸມສຸດຍອດກຸ່ມ 7 ປະເທດໃນເດືອນໜ້າ, ອີງຕາມການກ່າວຂອງລັດຖະ ມົນຕີການຕ່າງປະເທດ ອິນເດຍ ໃນວັນອັງຄານວານນີ້ ທ່ານ ໂມດີ ໄດ້ຖືກຕຳໜິວິຈານ ສຳລັບການອະນຸຍາດໃຫ້ຈັດການເຕົ້າໂຮມກັນຂະໜາດໃຫຍ່ຢູ່ບຸນທາງສາສະໜາ ແລະ ຈັດການເລືອກຕັ້ງຂະໜາດໃຫຍ່ໃນສອງເດືອນທີ່ຜ່ານມາທັງໆທີ່ມີການຕິດເຊື້ອໄດ້ເພີ່ມຂຶ້ນຢ່າງຫຼວງກໍຕາມ